 **C**sengőd **K**özség 6222 Csengőd, Dózsa Gy. u. 35.

 **P**olgármestere 🕿 78/441-177 🗎 78/441-177

  *e-mail:* *polgarmester*@csengod.hu

**ELŐTERJESZTÉS**

**a képviselő-testület 2019. április 16-i ülésére**

**Tárgy:** Beszámoló a lejárt határidejű határozatok végrehajtásáról

Tisztelt Képviselő-testület!

A **23/2019.(II.26.)** számú határozatbana Képviselő-testület a a 2018. évi közművelődési feladatok ellátásáról szóló beszámolót fogadta el. A határozat további intézkedést nem igényel.

A **24/2019.(II.26.)** számú határozatában a 2019. évi szolgáltatási tervet fogadta el a képviselő-testület. A határozat, valamint a szolgáltatási terv Csengőd község honlapján, az Integrált Közösségi és Szolgáltató Tér épületénél közzétételre került.

A **26/2019.(II.26.)** számú határozatában a Képviselő-testület a az óvodai beiratkozás rendjét, valamint az óvoda felvételi körzetét határozta meg a képviselő-testület. A döntésről az intézményvezető határozattal értesült. A beiratkozás rendjéről szóló tájékoztató a település honlapján, az intézményben, valamint a polgármesteri hivatal hirdetőtábláján közzétételre került.

A **27/2019.(II.26.)** számú határozatban a Képviselő-testület a Csengődi Napközi Otthonos Óvoda továbbképzési programját felülvizsgálta és elfogadta. A döntésről az intézményvezető határozattal értesült.

A Képviselő-testület felülvizsgálta a személyes gondoskodást nyújtó szociális ellátások intézményi térítési díját. A **28/2019.(II.26.)**  számú határozatával úgy döntött, hogy a korábban megállapított intézményi térítési díjon nem változtat, azt változatlanul hagyja.

A gyermek és felnőtt étkeztetés térítési díjának felülvizsgálata során a képviselő-testület a korábban megállapított díjak módosítását látta szükségesnek, ezért a **29/2019.(II.26.)** számú határozatában a felhatalmazást adott az iskolai térítési díjak vonatkozásában a rendelet-tervezet elkészítésére. A rendelet tervezet elkészült, azt a 2019. március 26-i ülésén elfogadta a Képviselő-testület.

A **30/2019.(II.26.)** számú határozatban a polgármester 2019. évi szabadság ütemtervét fogadta el a Képviselő-testület, a **31/2019.(II.26.)** számú határozatban a Csengődi Polgármesteri Hivatal köztisztviselői tekintetében készült Cafeteria Szabályzatot a polgármesterre is kiterjesztette a Képviselő-testület. Az év folyamán a szabadság kiadása, illetőleg a juttatás kifizetése a fenti határozatok figyelembevételével történik.

A **33/2019.(II.26.)** számú határozatban a Képviselő-testület a háziorvosi, házi gyermekorvosi központi ügyeleti ellátásról szóló határozat módosításáról döntött. A döntésről a Kiskőrösi Többcélú Társulás Elnöke határozattal értesült.

A **34/2019.(II.26.)** számú határozatban Heincz Terézia részére kártérítést állapított meg a Képviselő-testület. A döntésről a jogosult értesítése megtörtént.

A **35/2019.(II.26.)** számú határozatban úgy döntött a Képviselő-testület, hogy nem kíván bírósági ülnököt jelölni. A döntésről a Bács-Kiskun Megyei Önkormányzat Elnöke írásban értesült.

A **36/2019.(II.26.)** számú határozatában egyetértett a Képviselő-testület a KT. Bem József Általános Iskola névváltozásával. A testület döntéséről a Tankerületi Központ Vezetője írásban értesült.

Több lejárt határidejű határozat nem volt, az elmúlt ülés óta, halaszthatatlan önkormányzati ügyben, a képviselő-testület nevében döntést nem hoztam.

Javasolom, hogy a T. Képviselő-testület a fenti beszámoló megvitatása után a határozat-javaslatban foglaltak szerint döntsön.

C s e n g ő d, 2019. április 12.

Lajter Ferenc sk.

polgármester

**HATÁROZAT-JAVASLAT**

Csengőd Község Önkormányzatának Képviselő-testülete a lejárt határidejű határozatokról szóló beszámolót az előterjesztett formában és tartalommal elfogadja.

Határidő: azonnal

Felelős: polgármester